Mandátna zmluva č. ................../2021/ORA-IP  
na výkon stavebného dozoru pre stavbu: „Zvýšenie bezpečnosti cestujúcich verejnej osobnej dopravy v Banskej Bystrici“ uzatvorená v súlade s ust. § 566 a nasl. zákona č. 513/1991 Zb.  
Obchodného zákonníka v znení neskorších predpisov

**I.**

**Zmluvné strany**

**Mandant: Mesto Banská Bystrica**

Sídlo: Československej armády 26, 974 01 Banská Bystrica

Zastúpený: MUDr. Ján Nosko, primátor mesta Banská Bystrica

Osoby oprávnené na rokovanie:

vo veciach zmluvných: Ing. Vladimír Brieda, e-mail: [vladimir.brieda@banskabystrica.sk](mailto:vladimir.brieda@banskabystrica.sk)

tel.: 048/ 4330 570

vo veciach technických: Ing. Viera Fircová, e-mail: [viera.fircova@banskabystrica.sk](mailto:viera.fircova@banskabystrica.sk)

tel.: 048/ 4330 341

Bankové spojenie: Československá obchodná banka, a. s., pobočka Banská Bystrica

BIC: CEKOSKBX

IBAN: SK66 7500 0000 0040 1995 1525

IČO: 00313271

DIČ: 2020451587

IČ DPH: SK 2020451587

**Mandatár : ...........................**

Sídlo: ...........................

Zápis v OR : ...........................

Zastúpený: ...........................

Osoby oprávnené na rokovanie:

vo veciach zmluvných: ..........................., e-mail.: ................, tel.: ...................

vo veciach technických: ..........................., e-mail.: ................, tel.: ...................

Bankové spojenie: ...........................

IBAN: ...........................

BIC : ...........................

IČO : ...........................

DIČ: ...........................

IČ DPH: ...........................

*( ďalej len „ Zmluva“)*

*(Mandant a Mandatár ďalej každý v tejto Zmluve ako „****Strana****“ a spoločne ako „****Strany****“)*

***preambula***

Na základe víťaznej ponuky Mandatára v zadávaní zákazky na „Výkon stavebného dozoru počas realizácie na stavbe **Zvýšenie bezpečnosti cestujúcich verejnej osobnej dopravy v Banskej Bystrici**“ uskutočnenej Mandantom podľa zákona č. 343/2015 Z. z. o verejnom obstarávaní v platnom znení (ďalej len „Ponuka Mandatára“); sa Mandant a Mandatár dohodli na tom, že Mandatár vykoná pre Mandanta stavebný dozor počas realizácie a po dokončení stavby „**Zvýšenie bezpečnosti cestujúcich verejnej osobnej dopravy v Banskej Bystrici“**.

**Čl. II.  
Východiskové podklady a údaje**

* 1. Stavba „Zvýšenie bezpečnosti cestujúcich verejnej osobnej dopravy v Banskej Bystrici“ bude financovaná nenávratným finančným príspevkom a z rozpočtu mesta Banská Bystrica.
  2. Miesto stavby: Banská Bystrica, na pozemkoch určených v tabuľke pre stavebné objekty

Katastrálne územie: Banská Bystrica, Sásová, Radvaň

Stavba je členená na nasledovné stavebné objekty:

|  |  |  |  |  |
| --- | --- | --- | --- | --- |
| **STAVEBNÝ OBJEKT** | | **k.ú.** | **parcely** | **LV** |
| SO 101-00 | ROOSEVELTOVA NEMOCNICA, SMER MESTO | Banská Bystrica | KN-C 5533/2 | 4073 |
|  |  |  | KN-E 1126/10 | 4073 |
|  |  |  | KN-E 1126/4 | 6012 |
| SO 102-00 | PARTIZÁNSKA CESTA,MÝTO, SMER ŠALKOVÁ | Banská Bystrica | KN-C 5458/1 | 4073 |
|  |  |  | KN-C 5481/18 | 4073 |
| SO 103-00 | TAJOVSKÉHO, PARK, SMER MESTO | Banská Bystrica | KN-C 2689 | 6012 |
|  |  |  | KN-E 2609/1 | 6012 |
|  |  |  | KN-E 2607 | 6012 |
|  |  |  | KN-C 2690/1 | 4073 |
| SO 104-00 | RUDOHORSKÁ, DOLNÁ, SMER MESTO | Sásová | KN-E 484/1 | 1000 |
|  |  |  | KN-C 2544/56 | 1000 |
|  |  |  | KN-C 2544/35 | 1000 |
|  |  |  | KN-C 2544/34 | 1000 |
|  |  |  | KN-C 2544/33 | 1000 |
| SO 105-00 | RUDOHORSKÁ, HORNÁ, SMER MESTO | Sásová | KN-C 2495/18 | 1000 |
|  |  |  | KN-E 484/1 | 1000 |
| SO 106-00 | PARTIZÁNSKA CESTA, SVP, SMER ŠALKOVÁ | Banská Bystrica | KN-C 551/34 | 7521 |
|  |  |  | KN-E 2314/6 | 4073 |
|  |  |  | KN-E 2524/1 | 6012 |
| SO 107-00 | PARTIZÁNSKA CESTA, MÝTO, SMER MESTO | Banská Bystrica | KN-C 5458/1 | 4073 |
|  |  |  | KN-E 1159 | 6012 |
| SO 108-00 | ÚSVIT, SMER FONČORDA | Radvaň | KN-C 1335/2 | 2724 |
|  |  |  | KN-E 2594/2 | 5982 |
|  |  |  | KN-E 1726/27 | 5982 |
|  |  |  | KN-C 1319 | 2724 |
| SO 109-00 | LAZOVNÁ, SMER MESTO | Banská Bystrica | KN-C 2275/20 | 4832 |
|  |  |  | KN-C 5409/64 | 4579 |

* 1. Investor (stavebník): Mesto Banská Bystrica
  2. Projektovú dokumentáciu pre realizáciu stavby podľa čl.II bod 2.1 tejto Zmluvy vypracovala spoločnosť HBH Projekt, spol. s r.o., Kabátníkova 5, 602 00 Brno, IČO: 44961944, zodpovedný projektant Ing. Vojtech Lukáč, autorizovaný stavebný inžinier, č. opr. 5542\*I2.
  3. Stavbu je potrebné zrealizovať v súlade so stavebným povolením (SO 103-00) a ohláseniami stavebných úprav/udržiavacích prác (ostatné SO), vydaných stavebným úradom - obcou Badín nasledovne:

|  |  |  |  |  |  |
| --- | --- | --- | --- | --- | --- |
| **Stavebný objekt** | **Miesto stavby** | **druh** | **číslo** | **Dátum vydania** | **Dátum právoplatnosti** |
| SO 101-00 | ROOSEVELTOVA NEMOCNICA, SMER MESTO | ohlásenie stav.úprav/ udržiavacích prác | S2019/00647-1-ozn. | 18.11.2019 | - |
| SO 102-00 | PARTIZÁNSKA CESTA,MÝTO, SMER ŠALKOVÁ | ohlásenie stav.úprav/ udržiavacích prác | S2019/00648-1-ozn. | 18.11.2019 | - |
| SO 103-00 | TAJOVSKÉHO, PARK, SMER MESTO | stavebné povolenie | S2019/00655-2-rozh. | 3.1.2020 | 12.2.2020 |
| SO 104-00 | RUDOHORSKÁ, DOLNÁ, SMER MESTO | ohlásenie stav.úprav/ udržiavacích prác | S2019/00649-1-ozn. | 18.11.2019 | - |
| SO 105-00 | RUDOHORSKÁ, HORNÁ, SMER MESTO | ohlásenie stav.úprav/ udržiavacích prác | S2019/00650-1-ozn. | 18.11.2019 | - |
| SO 106-00 | PARTIZÁNSKA CESTA, SVP, SMER ŠALKOVÁ | ohlásenie stav.úprav/ udržiavacích prác | S2019/00651-1-ozn. | 18.11.2019 | - |
| SO 107-00 | PARTIZÁNSKA CESTA, MÝTO, SMER MESTO | ohlásenie stav.úprav/ udržiavacích prác | S2019/00652-1-ozn. | 18.11.2019 | - |
| SO 108-00 | ÚSVIT, SMER FONČORDA | ohlásenie stav.úprav/ udržiavacích prác | S2019/00653-1-ozn. | 18.11.2019 | - |
| SO 109-00 | LAZOVNÁ, SMER MESTO | ohlásenie stav.úprav/ udržiavacích prác | S2019/00654-1-ozn. | 18.11.2019 | - |

Mandant odovzdá uvedené povolenia Mandatárovi pri popise tejto Zmluvy.

* 1. Termíny uskutočnenia stavby: do 12 mesiacov odo dňa prevzatia staveniska prvého stavebného objektu zhotoviteľom.

**Čl. III.**

**Predmet Zmluvy**

* 1. Touto Zmluvou sa Mandatár zaväzuje, že v rámci výkonu predmetu Zmluvy zariadi za podmienok dohodnutých v tejto Zmluve za odplatu pre Mandanta v jeho mene a na jeho účet výkon stavebného dozoru počas realizácie stavby „Zvýšenie bezpečnosti cestujúcich verejnej osobnej dopravy v Banskej Bystrici“.
  2. Výkon činnosti počas realizácie stavby:
     1. Výkon činnosti - stavebný dozor v rozsahu Prílohy č. 1 k tejto Zmluve
     2. Zabezpečenie začatia a plynulého pokračovania prác na stavbe
     3. Organizačné zabezpečenie povinností Mandanta pri individuálnych skúškach a komplexnom vyskúšaní jednotlivých dodávok a účasť na týchto skúškach
     4. Organizačné zabezpečenie odovzdania a prevzatia stavby medzi zhotoviteľom stavby a Mandantom vrátane účasti na tomto odovzdaní a prevzatí
     5. Zabezpečenie odstránenia zjavných vád a nedorobkov uvedených v zápisoch o odovzdaní a prevzatí stavby, alebo jej časti
     6. Zabezpečenie koordinácie plnenia úloh pri realizácii prác na stavenisku z hľadiska zaistenia bezpečnosti a ochrany zdravia pri práci - koordinátor bezpečnosti, v rozsahu podľa § 6 Nariadenia vlády č. 396/2006 Z. z.
     7. Spolupráca Mandatára s Mandantom spočíva v spolupráci s povereným pracovníkom Mandanta uvedeným v stavebnom denníku, t. j. technickým dozorom
  3. Výkon činnosti po dokončení stavby:
     1. Zabezpečenie záväzných stanovísk dotknutých orgánov ku kolaudovanej stavbe pre SO 103-00
     2. Organizačné zabezpečenie kolaudačného konania a vydania kolaudačného rozhodnutia, zastupovanie Mandanta v rámci kolaudačného konania pre SO 103-00

Čl. IV.

Čas plnenia

* 1. Mandatár sa zaväzuje vykonávať činnosti v rozsahu Čl. III. tejto Mandátnej zmluvy nasledovne:

Začatie výkonu činností: do 2 pracovných dní od písomnej výzvy Mandanta.

Ukončenie: prebratím stavebných prác posledného stavebného objektu okrem stavebného objektu SO 103-00, alebo nadobudnutím právoplatnosti kolaudačného rozhodnutia pre stavebný objekt SO 103-00, podľa toho, ktorá skutočnosť nastane neskôr.

* 1. Ak Mandatár nezačne realizáciu výkonu plnenia predmetu Zmluvy do 5 pracovných dní od písomnej výzvy Mandanta v zmysle bodu 4.1 tohto článku z dôvodov na strane Mandatára, jedná sa o podstatné porušenie Zmluvy.
  2. V prípade, že dôjde k predĺženiu doby obstarania dohodnutých dokladov, podkladov a rozhodnutí z dôvodu, ktorý nebude na strane Mandatára, zmluvné strany upravia dohodou, formou písomného dodatku k tejto zmluve, čas plnenia.
  3. Mandant sa zaväzuje vytvoriť podmienky na to, aby Mandatár mohol činnosti v rozsahu Čl. III. tejto Zmluvy riadne a včas splniť a za uvedené činnosti zaplatiť Mandatárovi odplatu v dohodnutej výške a termínoch.
  4. Dodržanie času plnenia zo strany Mandatára je závislé od riadneho a včasného spolupôsobenia Mandanta dohodnutého v tejto Zmluve. Po dobu omeškania Mandanta s poskytnutím spolupôsobenia nie je Mandatár v omeškaní so splnením predmetu plnenia.

Čl. V.

Odplata za výkon činnosti stavebného dozoru

* 1. Mandant zaplatí Mandatárovi odplatu za činnosti podľa Čl. III. tejto Zmluvy v celkovej výške:

.................................. € bez DPH (slovom .................................................................. €)

.................................. € s DPH (slovom .................................................................. €)

K uvedenej cene sa bude fakturovať DPH v zmysle platnej legislatívy ku dňu vystavenia faktúry.

* 1. Ak sa Mandatár stane platiteľom DPH počas trvania Zmluvy, cena dohodnutá v Zmluve nebude navýšená, ale bude upravená na základ dane o sadzbu DPH.
  2. Výška odplaty je v zmysle zákona č. 18/1996 Z. z. o cenách v platnom znení dohodnutou cenou.
  3. V cene sú započítané všetky náklady vzniknuté pri vybavovaní vecí vo vzťahu k plneniu predmetu tejto Zmluvy.
  4. Mandatár je povinný, bez zbytočného odkladu, písomne informovať Mandanta najneskôr do 3 pracovných dní o potrebe naviac prác nezahrnutých do výkazu výmer a neuvedených v Podkladovej Dokumentácii, ktoré sa nedali predvídať. V prípade, že vznikne potreba naviac prác nezahrnutých v Podkladovej Dokumentácii alebo v tejto Zmluve, ktoré sa nedali predvídať, a tieto budú mať vplyv na zvýšenie zmluvnej ceny za dielo, tieto budú riešené v súlade s ustanovením §18 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení a podmienkami tejto Zmluvy.

Čl. VI.

Spôsob a forma odplaty

* 1. Zmluvné strany sa dohodli, že Mandant neposkytne Mandatárovi preddavok na odplatu za činnosti podľa čl.III tejto Zmluvy. Zmluvné strany sa pre vylúčenie akýchkoľvek budúcich nedorozumení a pochybností dohodli, že Mandatár je oprávnený vystaviť Mandantovi dve (2) faktúry za nasledovných podmienok a nasledovným spôsobom:
  2. Mandatár vystaví prvú faktúru Mandantovi do troch (3) pracovných dní odo dňa protokolárneho odovzdania a prevzatia piatich riadne zhotovených stavebných objektov od zhotoviteľa stavby (stavebný celok č.1) bez vád a nedorobkov.
  3. Mandatár vystaví druhú faktúru Mandantovi do troch (3) pracovných dní odo dňa protokolárneho odovzdania a prevzatia štyroch riadne zhotovených stavebných objektov od zhotoviteľa stavby (stavebný objekt č.2) bez vád a nedorobkov a zároveň po nadobudnutí právoplatnosti kolaudačného rozhodnutia pre SO 103-00 podľa čl. IV. bod 4.1. tejto Zmluvy.
  4. Každá faktúra musí byť vystavená v štyroch originálnych vyhotoveniach a musí obsahovať všetky údaje podľa zákona č. 222/2004 Z. z. o dani z pridanej hodnoty v znení neskorších predpisov, zákona č. 431/2002 Z. z. o účtovníctve v znení neskorších predpisov. Prílohou faktúr musí byť súpis fakturovaných prác v štyroch originálnych vyhotoveniach s vyčíslením ich hodnoty, potvrdený Mandantom.
  5. V prípade, že faktúry nebudú obsahovať všetky náležitosti v zmysle platných právnych predpisov, Mandant je oprávnený vrátiť ich Mandatárovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravených faktúr Mandantovi.
  6. Dielo bude financované z prostriedkov EÚ v rámci Integrovaného regionálneho operačného programu. Faktúra za prvú ucelenú časť diela podľa bodu 6.1. písmeno a) tohto článku bude podliehať režimu schvaľovania Riadiacim orgánom (RO) podľa Zmluvy o poskytnutí nenávratného finančného prostriedku (ďalej len "Zmluva o poskytnutí NFP") a bude splatná do 30 dní od doručenia faktúry Mandantovi s výnimkou, kedy v uvedenej lehote Mandant ešte nemá príslušné finančné prostriedky poskytnuté RO pre IROP pripísané na účet Mandanta uvedený v záhlaví Zmluvy. V takom prípade bude faktúra za prvú ucelenú časť diela podľa bodu 6.1. písmeno a) tohto článku splatná do 3 pracovných dní odo dňa pripísania finančných prostriedkov poskytnutých RO pre IROP na účet Mandanta. Mandatár s takýmto posunutím termínu splatnosti faktúry vyslovene súhlasí. Druhá faktúra za zostávajúcu ucelenú časť Diela podľa bodu 6.1. písmeno b) tohto článku bude splatná do 30 dní od doručenia faktúry Mandantovi.
  7. V prípade omeškania so zaplatením faktúry podľa predchádzajúcich odstavcov Zmluvy, zaplatí Mandant úroky z omeškania vo výške 0,05% z dlžnej čiastky za každý deň omeškania, najviac však do 5% z celkovej výšky odplaty. Nárok na zaplatenie úroku z omeškania je Mandatár povinný uplatniť písomne u Mandanta.
  8. Zmluvné strany berú na vedomie, že cena je hradená na základe Zmluvy o poskytnutí NFP uzatvorenej medzi Mandantom a Poskytovateľom NFP a faktúry budú zaplatené Mandatárovi v súlade s bodom 6.4. tohto článku. Ak Mandant nemá v zmysle bodu 6.4. tohto článku finančné prostriedky určené na úhradu príslušnej faktúry od Mandatára pripísané na svojom bankovom účte v lehote splatnosti, nie je po uplynutí lehoty splatnosti ceny pre účely uplatnenia úrokov z omeškania v omeškaní s úhradou ceny Mandatárovi.
  9. Mandatár nemá právo započítať svoje pohľadávky alebo nároky voči Mandantovi proti pohľadávkam alebo nárokom Mandanta voči Mandatárovi na akékoľvek platby podľa Zmluvy ani proti iným nárokom alebo pohľadávkam Mandanta voči Mandatárovi, vzniknutým na základe alebo v súvislosti so Zmluvou.
  10. V prípade, že Mandatár má účet v banke mimo územia SR, bude znášať všetky poplatky za bezhotovostný styk spojený s úhradou záväzkov vyplývajúcich z plnenia Zmluvy v plnej výške. V takom prípade bude Mandant postupovať v súlade s § 24 zákona o účtovníctve a pri prevode peňažných prostriedkov v cudzej mene z účtu Mandanta zriadeného v EUR na účet Mandatára zriadeného v cudzej mene, Mandant použije kurz banky platný v deň odpísania prostriedkov z účtu Mandanta, tzn. v deň uskutočnenia účtovného prípadu. Týmto kurzom prepočítaný výdavok na EUR, bude uhradený Mandatárovi. V prípade prevodu peňažných prostriedkov v cudzej mene z účtu Mandanta zriadeného v cudzej mene na účet Mandatára v rovnakej cudzej mene použije Mandant referenčný výmenný kurz určený a vyhlásený Európskou centrálnou bankou v deň predchádzajúci dňu uskutočnenia účtovného prípadu (odpísania prostriedkov). Týmto kurzom prepočítaný výdavok na EUR bude uhradený Mandatárovi.

Čl. VII.

Splnomocnenie

* 1. Mandatár bude voči tretím osobám vystupovať ako splnomocnený zástupca Mandanta a konať bude v mene a na účet Mandanta, na základe písomného splnomocnenia.
  2. Úkony takto uskutočnené Mandatárom zaväzujú Mandanta v plnom rozsahu.
  3. Platnosť tohto splnomocnenia skončí uplynutím času plnenia podľa Čl. IV. tejto Zmluvy.
  4. V prípade uplynutia času plnenia podľa Čl. IV. bod 4.3. tejto Zmluvy sú Strany povinné upraviť dohodou, formou písomného dodatku k tejto Zmluve, čas plnenia a zároveň i splnomocnenie, ktoré sa na tento čas plnenia vzťahuje.

Čl. VIII.

Ostatné ustanovenia

* 1. Mandatár sa zaväzuje telefonicky informovať Mandanta o stave vo veciach, súvisiacich s výkonom jeho činnosti počas realizácie stavby podľa bodu 3.1. Zmluvy, a to prostredníctvom kontaktnej osoby Mandanta vo veciach technických, ktorá je uvedená v záhlaví Zmluvy. V prípade havarijných situácií pri realizácii stavby, sa Mandatár zaväzuje bezodkladne telefonicky informovať kontaktnú osobu Mandanta vo veciach technických, ktorá je uvedená v záhlaví Zmluvy a následne túto skutočnosť oznámiť aj elektronicky, na všetky e-mailové adresy kontaktných osôb Mandanta, uvedené v záhlaví Zmluvy.
  2. Mandatár sa zaväzuje, že pri plnení predmetu zmluvy bude s vážnosťou prihliadať na záväzok Mandanta - prijímateľa NFP voči poskytovateľovi NFP aj na termíny ukončenia stavby a vydanie právoplatného kolaudačného rozhodnutia.
  3. Ak by v priebehu výkonu stavebného dozoru došlo k akýmkoľvek rozporom medzi Mandantom a Mandatárom, nesmie dôjsť k zastaveniu, prerušeniu prác, alebo ich oneskoreniu Mandatárom tak, že bude z dôvodu na strane Mandatára ohrozená realizácia prác zo strany Zhotoviteľa diela. V takom prípade Mandatár zodpovedá za všetky škody, ktoré vzniknú nedodržaním tejto povinnosti.
  4. Mandatár sa zaväzuje strpieť výkon kontroly/auditu/overovania súvisiaceho s predmetom zmluvy kedykoľvek počas platnosti a účinnosti tejto Zmluvy, a následne do 31.12.2028, a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly/auditu/overovania sú najmä:

a) Poskytovateľ nenávratného finančného príspevku a ním poverené osoby,

b) Útvar následnej finančnej kontroly a nimi poverené osoby,

c) Najvyšší kontrolný úrad SR, príslušná správa finančnej kontroly, Certifikačný orgán a nimi poverené osoby,

d) Orgán auditu, jeho spolupracujúce orgány a nimi poverené osoby,

e) Splnomocnení zástupcovia Európskej komisie a Európskeho dvora audítorov,

f) Odbor Centrálny kontaktný útvar pre OLAF,

g) Osoby prizvané orgánmi uvedenými v písmene a) až e) v súlade s príslušnými právnymi predpismi SR a právnymi aktmi EÚ.

* 1. Kontrolou Projektu sa rozumie súhrn činností Poskytovateľa a ním prizvaných osôb, ktorými sa overuje plnenie podmienok poskytnutia NFP v súlade so Zmluvou o poskytnutí NFP, súlad nárokovaných finančných prostriedkov/deklarovaných výdavkov a ostatných údajov predložených zo strany Mandatára a súvisiacej dokumentácie s právnymi predpismi SR a právnymi aktmi EÚ, dodržiavanie hospodárnosti, efektívnosti, účinnosti a účelnosti poskytnutého NFP, dôsledné a pravidelné overenie dosiahnutého pokroku Realizácie aktivít Projektu, vrátane dosiahnutých merateľných ukazovateľov Projektu a ďalšie povinnosti stanovené Prijímateľovi v Zmluve o poskytnutí NFP. Kontrola Projektu je vykonávaná v súlade so zákonom o finančnej kontrole a vnútornom audite a to najmä formou administratívnej kontroly kontrolovanej osoby a kontroly na mieste. V prípade, ak sú kontrolou vykonávanou formou administratívnej kontroly kontrolovanej osoby alebo kontroly na mieste identifikované nedostatky, doručí Poskytovateľ Mandantovi návrh správy z kontroly. Mandatár je povinný bezodkladne prijať opatrenia na nápravu nedostatkov, zistených kontrolou v zmysle správy z kontroly v lehote stanovenej Mandantom alebo oprávnenými osobami na výkon kontroly. Mandatár je zároveň povinný zaslať Mandantovi alebo osobám oprávneným na výkon kontroly písomnú správu o splnení opatrení prijatých na nápravu zistených nedostatkov bezodkladne po ich splnení a taktiež o odstránení príčin ich vzniku.
  2. Mandatár sa zaväzuje, že umožní výkon kontroly/auditu zo strany oprávnených osôb na výkon kontroly/auditu v zmysle príslušných právnych predpisov SR a právnych aktov EÚ, najmä zákona o príspevku z EŠIF, zákona o finančnej kontrole a vnútornom audite a tejto Zmluvy o poskytnutí NFP. Mandatár je počas výkonu kontroly/auditu povinný najmä preukázať oprávnenosť vynaložených výdavkov a dodržanie podmienok poskytnutia NFP v zmysle Zmluvy o poskytnutí NFP, tejto Zmluvy a príslušných právnych predpisov. Mandatár je povinný zabezpečiť prítomnosť osôb zodpovedných za realizáciu aktivít tejto Zmluvy, vytvoriť primerané podmienky na riadne a včasné vykonanie kontroly/auditu, zdržať sa konania, ktoré by mohlo ohroziť začatie a riadny priebeh výkonu kontroly/auditu a plniť všetky povinnosti, ktoré mu vyplývajú najmä zo zákona o finančnej kontrole a vnútornom audite.
  3. Mandatár je povinný uchovávať všetku dokumentáciu k predmetu Zmluvy minimálne do 31.12.2028 a do tejto doby strpieť výkon kontroly/audit/overovanie zo strany oprávnených osôb. Táto doba môže byť automaticky predĺžená bez potreby vyhotovovania osobitného dodatku k tejto Zmluve, a to len na základe písomného oznámenia Mandanta Mandatárovi o tom, že nastali skutočnosti uvedené v článku 140 všeobecného nariadenia Európskeho parlamentu a Rady EÚ č. 1303/2013 zo 17. decembra 2013, a to o čas trvania týchto skutočností. Poskytovateľ je oprávnený prerušiť plynutie lehôt vo vzťahu k výkonu kontroly žiadosti o platbu formou administratívnej kontroly pred jej uhradením/zúčtovaním v prípadoch stanovených článkom 132 bod 2 všeobecného nariadenia. Mandatár je povinný prijať opatrenia na nápravu nedostatkov zistených kontrolou/auditom v zmysle správy z kontroly/auditu v lehote stanovenej oprávnenými osobami na výkon kontroly/auditu.
  4. V prípade, že sa v dokumentoch tvoriacich prílohu tejto Zmluvy objaví nejednoznačnosť alebo nezrovnalosť, Mandatár je povinný prostredníctvom zápisu do stavebného denníka požiadať oprávnených zástupcov Mandanta o vydanie akýchkoľvek potrebných písomných objasnení alebo pokynov.
  5. Mandatár sa zaväzuje, že obchodné a technické informácie, ktoré mu už boli zverené zmluvným partnerom nesprístupní tretím osobám bez jeho písomného súhlasu, alebo tieto informácie nepoužije pre iné účely, ako pre plnenie podmienok tejto Zmluvy.
  6. Mandatár sa zaväzuje, že pri obstaraní dohodnutých dokladov, podkladov a rozhodnutí podľa Čl. III. tejto Zmluvy bude postupovať s odbornou starostlivosťou. Svoju činnosť bude Mandatár uskutočňovať v súlade s platnou legislatívou, so záujmami Mandanta a podľa jeho pokynov a v súlade s vyjadreniami a rozhodnutiami dotknutých orgánov štátnej správy.
  7. Mandatár zodpovedá za škodu na veciach prevzatých od Mandanta na zariadenie záležitosti a na veciach prevzatých pre Mandanta od tretích osôb. Ibaže túto škodu nemohol odvrátiť ani pri vynaložení odbornej starostlivosti. Tieto veci je Mandatár povinný dať poistiť, len keď to ustanoví Zmluva, alebo keď ho o to Mandant požiada, a to na účet Mandanta.
  8. Mandatár vyhlasuje, že je oprávnený vykonávať činnosť v rozsahu Čl. III. tejto Zmluvy, na základe vydaného Osvedčenia o odbornej spôsobilosti na výkon činnosti stavebného dozoru s odborným zameraním inžinierske stavby – dopravné stavby, pričom uvedené preukazuje Mandantovi predložením kópie predmetného osvedčenia, pri podpise Zmluvy a toto tvorí Prílohu č.2 tejto Zmluvy.
  9. Mandatár sa zaväzuje odovzdať, ku dňu odovzdania diela bez vád na nedorobkov, Mandantovi úradné doklady, veci alebo iný prospech a všetko, čo získa v mene Mandanta pri obstaraní dohodnutých dokladov, podkladov a rozhodnutí podľa Čl. III. tejto Zmluvy od tretej strany (rozhodnutia a vyjadrenia úradov, súdov alebo iných orgánov, a iné).V prípade nesplnenia ktorejkoľvek z týchto povinnosti Mandatárom sa jedná sa o podstatné porušenie Zmluvy.
  10. Mandatár je povinnýuzavrieť a počas celého výkonu činnosti v zmysle bodu 3.1. Zmluvy držať v platnosti poistenie zodpovednosti za škodu spôsobenú pri výkone povolania alebo zodpovednosti za škodu podnikateľa, vo výške minimálne 100 000,00 €. V prípade porušenia tejto povinnosti všetky nepoistené sumy a sumy nerefundované poisťovateľom bude znášať Mandatár, ako strana zodpovedná za daný záväzok. Kópiu poistnej zmluvy predloží Mandatár Mandantovi, a to najneskôr pred podpisom tejto Zmluvy. Mandatár sa zaväzuje, že pri platbe každej splátky takéhoto poistného, predloží kontaktnej osobe Mandanta vo veciach technických uvedenej v záhlaví Zmluvy, potvrdenie o uskutočnení splátky poistného. V prípade nesplnenia ktorejkoľvek z týchto povinnosti Mandatárom sa jedná sa o podstatné porušenie Zmluvy.

Čl. IX

Záverečné ustanovenia

* 1. Táto Zmluva nadobúda platnosť dňom jej podpisu oprávnenými zástupcami obidvoch Strán a účinnosť dňom nasledujúcim po dni jej zverejnenia v zmysle platnej legislatívy. Táto Zmluva zaniká vykonaním predmetu Zmluvy v súlade s Čl. IV. bod 4.1..
  2. Strany sa dohodli, že Zmluvu je možné ukončiť predčasne a to nasledovnými spôsobmi:
  3. dohodou Strán ku vzájomne dohodnutému dňu;
  4. odstúpením od Zmluvy
* z dôvodov uvedených v Zmluve a/alebo v zákone a/alebo v prípade podstatného porušenia tejto Zmluvy, pričom za podstatné porušenie Zmluvy sa považuje okrem prípadov uvedených v Zmluve aj nesplnenie ktorejkoľvek povinnosti Mandatára uvedenej v čl. III. a/alebo čl. V. bod 5.5. a/alebo čl. VIII. bod 8.1. a/alebo bod 8.12, 8.14. tejto Zmluvy riadne a včas, ak Mandatár uvedenú povinnosť nesplní ani do 10 dní od doručenia písomného upozornenia Mandanta Mandatárovi,
* odstúpením Mandanta od Zmluvy v prípade, ak v priebehu účinnosti tejto Zmluvy bude na majetok Mandatára vyhlásený konkurz alebo povolená reštrukturalizácia, alebo ak bude Mandatár preukázateľne spĺňať zákonné podmienky na začatie konkurzného alebo reštrukturalizačného konania, v zmysle zákona č. 7/2005 Z. z. o konkurze a reštrukturalizácii v znení neskorších predpisov,
* odstúpením Mandanta od Zmluvy v prípade vzniku okolností opísaných v  Čl. VIII. bod 8.3. tejto Zmluvy,
* odstúpením Mandanta od Zmluvy v prípadoch, ak dôjde k porušeniu povinností Mandatára v súlade s ustanovením § 19 zákona o verejnom obstarávaní a o zmene a doplnení niektorých zákonov v platnom znení,
* Mandatár je oprávnený odstúpiť od Zmluvy iba v prípade, ak:
* Mandant opakovane a napriek predchádzajúcej písomnej výzve zo strany Mandatára, s poskytnutím primeranej lehoty na poskytnutie riadneho plnenia, porušuje ustanovenia Zmluvy a/alebo neplní riadne a včas svoje povinnosti podľa Zmluvy;
  1. výpoveďou Zmluvy ktoroukoľvek Stranou bez udania dôvodu, s účinnosťou ku koncu kalendárneho mesiaca, v ktorom bola výpoveď doručená druhej Strane;
  2. zrušením Zmluvy zaplatením odstupného, v prípade, ak v priebehu trvania predmetného zmluvného vzťahu nastanú na strane Mandatára také okolnosti, pre ktoré nebude schopný plniť svoje zmluvné povinnosti; Strany sa dohodli, že v súlade s ust. § 355 ods. 1 zákona č. 513/1991 Zb. Obchodný zákonník, je Mandatár oprávnený pred poskytnutím čo i len časti plnenia podľa Zmluvy Mandantovi Zmluvu zrušiť, a to zaplatením odstupného vo výške 20% ( slovom : dvadsať percent) z celkovej sumy odplaty, uvedenej v bode 5.1 Zmluvy. K zrušeniu Zmluvy podľa tohto bodu dôjde len v prípade, ak budú súčasne splnené nasledovné podmienky :

d1) Mandatár písomne oznámi Mandantovi, že využíva svoje právo na zrušenie Zmluvya

d2) Mandatár zaplatí Mandantovi dohodnuté odstupné;

pre vylúčenie akýchkoľvek pochybností platí, že k zrušeniu tejto Zmluvy podľa písm. d) dôjde len v prípade kumulatívneho splnenia podmienok uvedených v bode d1) a v bode  d2) tohto odstavca Zmluvy, a to dňom v ktorom budú splnené obe podmienky podľa bodu d1) a podľa a bodu  d2).

* 1. Strany sa dohodli, že všetky oznámenia o predčasnom ukončení Zmluvy spôsobmi podľa bodu 9.2. Zmluvy, musia byť písomné a doručené druhej Strane. Predčasným ukončením Zmluvy spôsobmi podľa bodu 9.2. Zmluvy, zanikajú všetky práva a povinnosti Strán vyplývajúce z tejto Zmluvy, s výnimkou práv na zmluvné a zákonné sankcie (napr. právo na náhradu škody, právo na zmluvnú pokutu, atď.), ako aj s výnimkou nároku na náhradu škody a s výnimkou zmluvných ustanovení, ktoré na základe prejavu vôle Strán alebo z dôvodu ich právnej povahy zostávajú v platnosti aj po skončení platnosti a účinnosti tejto Zmluvy.
  2. Strany sa dohodli, že v prípade ak druhá Strana neprevezme poštovú zásielku, ktorej obsahom je oznámenie o  predčasnom ukončení Zmluvy spôsobmi podľa bodu 9.2. Zmluvy, považuje sa za deň doručenia posledný deň odbernej lehoty, oznámenej prepravcom pošty.
  3. Strany sa dohodli, že od účinnosti ukončenia Zmluvy ktorýmkoľvek zo spôsobov podľa bodu 9.2. Zmluvy je Mandatár povinný nepokračovať v činnosti, na ktorú sa vzťahuje predmet Zmluvy. Mandatár je však povinný Mandanta upozorniť na opatrenia, ktoré je potrebné prijať na to, aby sa zabránilo vzniku škody bezprostredne hroziacej Mandantovi, nedokončením činnosti súvisiacej s výkonom činnosti počas realizácie stavby v zmysle bodu 3.1. Zmluvy. Za činnosť riadne uskutočnenú do účinnosti ukončenia Zmluvy podľa bodu 9.2. Zmluvy, má Mandatár nárok na úhradu alikvotnej čiastky z celkovej sumy odplaty podľa čl. V. bod 5.1. Zmluvy.
  4. Strany sa dohodli, že predčasným ukončením Zmluvy spôsobmi podľa bodu 9.2. Zmluvy, nie je dotknutý nárok Mandanta na zaplatenie zmluvnej pokuty, ani nárok na náhradu škody.
  5. Každá zo Strán sa zaväzuje, že kedykoľvek po dni uzatvorenia Zmluvy bez predchádzajúceho súhlasu druhej Strany nevyužije, neposkytne ani neoznámi akejkoľvek tretej osobe, s výnimkou audítorov, ktorí budú overovať účtovnú závierku príslušnej Strany, alebo v súlade so zákonom alebo požiadavkou správneho alebo iného orgánu, ktorému podlieha v zmysle všeobecne záväzných právnych predpisov, akékoľvek informácie o obchodných vzťahoch s druhou Stranou, akékoľvek informácie tajného alebo dôverného charakteru, a že uchová v tajnosti všetky obchodné, dôverné, tajné alebo iné informácie, ktoré prípadne získa, alebo ktoré sa v budúcnosti dozvie od druhej strany, a to vrátane informácií týkajúcich sa podnikateľskej činnosti alebo iných záležitostí druhej Strany.
  6. Okrem uvedeného v bode 9.7. Zmluvy, ktorákoľvek Strana má právo poskytnúť takéto informácie:

1. na účely súdneho, rozhodcovského, správneho, alebo iného konania, ktorého je účastníkom, a ktoré sa vedie v súvislosti so Zmluvou,
2. osobe, ktorá pre takú Stranu spracúva dáta, a to v rozsahu nevyhnutnom na riadne spracovávanie dát a
3. osobe, ktorá pre takú Stranu obstaráva archiváciu Zmluvy, a to v rozsahu nevyhnutnom na riadnu archiváciu Zmluvy.

Každá zo zmluvných Strán vynaloží primerané úsilie, aby zabránila zverejneniu alebo vyzradeniu akýchkoľvek dôverných informácií o vyššie uvedených záležitostiach.

9.9. Meniť a dopĺňať túto Zmluvu je možné len v súlade s ustanovením §18 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení, formou písomných dodatkov k tejto Zmluve, ktoré budú platné, ak budú riadne potvrdené a podpísané oprávnenými zástupcami obidvoch Strán.

9.10. Na právne vzťahy osobitne neupravené touto Zmluvou sa vzťahujú príslušné ustanovenia Obchodného zákonníka v znení neskorších predpisov, príp. ustanovenia ostatných právnych predpisov platných v Slovenskej republike.

9.11. Strany zhodne prehlasujú, že si túto Zmluvu pred jej podpísaním prečítali, jej obsahu porozumeli a na znak súhlasu ju vlastnoručne podpísali. Zmluva bola uzavretá po vzájomnej dohode oboch Strán, nie v tiesni, ani za nápadne nevýhodných podmienok.

9.12. Táto Zmluva je vyhotovená v štyroch rovnopisoch, z ktorých si tri vyhotovenia ponechá Mandant a jedno vyhotovenie Mandatár.

* 1. Neoddeliteľnou súčasťou tejto Zmluvy sú :
* Príloha č. 1: Výkon činnosti stavebného dozoru v procese realizácie stavby a po realizácii stavby
* Príloha č.2: Kópia dokladu preukazujúceho oprávnenie na výkon inžinierskej činnosti- *"Osvedčenie o odbornej spôsobilosti na výkon činnosti stavebného dozoru s odborným zameraním inžinierske stavby* – *dopravné stavby "* s odtlačkom pečiatky a originálnym podpisom spôsobilej osoby.

V Banskej Bystrici dňa ................................... V .............................. dňa .......................

Za Mandanta: Za Mandatára:

............................................. ...............................................

MUDr. Ján Nosko

primátor mesta

Banská Bystrica

**Príloha č. 1 Mandátnej zmluvy č. ............./2021/ORA-IP**

**Výkon činnosti stavebného dozoru v procese realizácie stavby a po realizácii stavby:**

* + oboznámenie sa s podkladmi, na základe ktorých sa pripravuje dokumentácia a realizácia stavby, najmä s projektantom, s obsahom zmlúv a s obsahom stavebných povolení,
  + kontrola pripravovanej projektovej dokumentácie k dielu,
  + kontrola plánu BOZP a jeho dodržiavanie,
  + kontrola dodržiavania kontrolného a skúšobného plánu,
  + kontrola postupu prác podľa časového plánu stavby a zmlúv a upozornenie zhotoviteľov na nedodržanie termínov, vrátane prípravy podkladov pre uplatňovanie majetkových sankcií,
  + odovzdanie staveniska zhotoviteľovi a zabezpečenie zápisu o tom do stavebného denníka,
  + účasť na kontrolnom zameraní terénu pred začatím prác,
  + dodržiavanie podmienok stavebných povolení a opatrení štátneho stavebného dohľadu po dobu realizácie stavby,
  + sledovanie spôsobu a postupu uskutočňovania stavby tak, aby sa zaručila bezpečnosť a ochrana zdravia pri práci a požiarna bezpečnosť,
  + sledovanie, či je zabezpečená správna inštalácia a bezpečná prevádzka technického vybavenia na stavenisku a na stavbe
  + posúdenie vhodnosti použitia pripravených stavebných výrobkov, materiálov a konštrukcií,
  + sledovanie a kontrolovanie kvality vykonávaných prác a technológií v súlade s PD, STN,
  + kontrola po vecnej stránke množstva realizovaných prác a potvrdzovanie zistených množstiev,
  + kontrola riadneho uloženia strojov, zariadení a technologických konštrukcií,
  + kontrola súladu predložených faktúr so skutočne realizovanými prácami a odporučenie alebo neodporučenie Mandantovi ich uhradenie,
  + kontrola zisťovacích protokolov a súpisov vykonaných prác od zhotoviteľa, v ktorých bude uvedené množstvo merných jednotiek a ich ocenenie v súlade s objektovou skladbou projektu stavby a rozpočtom, overovanie reálnosti, oprávnenosti, správnosti, aktuálnosti a neprekrývania sa nárokovaných výdavkov, overovanie súladu požadovanej sumy na faktúre zhotoviteľa s rozpočtom stavby, porovnanie s údajmi uvedenými v priložených dokladoch, overovanie matematickej správnosti údajov o dodaných tovaroch, službách a prácach vo vzťahu k množstvu alebo objemu a jednotkovej cene, súčtu jednotlivých položiek uvedených na predloženej faktúre alebo inom relevantnom účtovnom doklade, overenie súladu s právnymi predpismi SR, to všetko do 3. pracovného dňa od doručenia súpisu vykonaných prác zhotoviteľom. Ak Mandatár zistí, že zhotoviteľ fakturoval nerealizované práce, vráti ju zhotoviteľovi na prepracovanie,
  + odsúhlasovanie dodatkov a zmien projektu, ktoré nezvyšujú náklady stavebného objektu alebo prevádzkového súboru, nepredlžujú lehotu výstavby a nezhoršujú parametre stavby, (ostatné dodatky a zmeny predkladať s vlastným vyjadrením Mandantovi),
  + bezodkladné informovanie Mandanta o všetkých závažných okolnostiach,
  + kontrola tých častí diela, ktoré budú v ďalšom postupe zakryté alebo sa stanú neprístupnými,
  + spolupráca s pracovníkmi projektanta vykonávajúcimi autorský dozor pri zabezpečovaní súladu realizovaných dodávok a prác s projektom,
  + spolupráca s projektantom a so zhotoviteľmi pri vykonávaní alebo navrhovaní opatrení na odstránení prípadných chýb projektu,
  + sledovanie, či zhotovitelia vykonávajú predpísané a dohodnuté skúšky materiálov, konštrukcií a prác, kontrolu ich výsledkov a vyžadovanie dokladov, ktoré preukazujú kvalitu vykonaných prác a dodávok (atesty, protokoly a pod.),
  + sledovanie vedenia stavebných denníkov v súlade s podmienkami zmlúv, zapisovanie záznamov do nich,
  + uplatňovanie námetov, smerujúcich k zhospodárneniu budúcej prevádzky (užívania) dokončenej stavby,
  + spolupráca s pracovníkmi zhotoviteľov pri vykonávaní opatrení na odvrátenie alebo na obmedzenie škôd pri ohrození stavby živelnými udalosťami,
  + kontrola riadneho uskladnenia materiálov, strojov, zariadení a konštrukcií na stavenisku,
  + príprava podkladov pre odovzdanie a prevzatie stavby alebo jej častí a účasť na konaní o odovzdaní a prevzatí,
  + kontrola odstraňovania vád a nedorobkov zistených pri preberaní v dohodnutých termínoch, zabezpečenie kolaudačného rozhodnutia, prípadne povolenia na predčasné alebo dočasné prevádzkovanie (užívanie) stavby alebo jej častí,
  + účasť na kolaudačnom konaní,
  + spolupráca s Mandantom pri uplatňovaní požiadaviek vyplývajúcich z kolaudačného konania,
  + účasť na skúšobnej prevádzke,
  + kontrola vypratania staveniska zhotoviteľom.